कर्नाटक में 18 बछड़ों की मौत का मामला सामने आया, 10 लोग गिरफ्तार
कर्नाटक में हासन पुलिस ने अवैध रूप से ले जाए जा रहे 18 बछड़ों की मौत के मामले में सोमवार को 10 लोगों को गिरफ्तार किया गया है।
हासन (कर्नाटक): कर्नाटक में हासन पुलिस ने अवैध रूप से ले जाए जा रहे 18 बछड़ों की मौत के मामले में सोमवार को 10 लोगों को गिरफ्तार किया गया है। आपको बता दें कि एक छोटे माल वाहन के अंदर 50 से अधिक बछड़ों को भरा गया था। बदमाशों ने बछड़ों के पैर और मुंह बांधकर एक दूसरे के ऊपर ढेर कर दिया था। चालक के नियंत्रण खो देने और पोल से टकराने के बाद बछड़ों को ले जा रहा वाहन पलट गया। 18 बछड़ों की मौके पर ही मौत हो गई। 18 अगस्त को हुई घटना के बाद चालक फरार हो गया।ग्रामीणों ने घायल बछड़ों की देखभाल की और उनके पैर और मुंह खोल दिए। कुछ देर तक गांव में तनावपूर्ण स्थिति बनी रही। ग्रामीणों को शांत कराने के लिए पुलिस को इस पूरे मामले में हस्तक्षेप करना पड़ा।स्थानीय जनता दल (एस) विधायक के.एस. लिंगेश मौके पर पहुंचे और उन्होंने भी ग्रामीणों को शांत कराया। इस घटना पर पूरे राज्य में आक्रोश है।इस संबंध में मामला दर्ज करने वाली पुलिस ने अब 10 लोगों को गिरफ्तार किया है। गिरफ्तार किए गए लोगों की पहचान नुरुल्ला, सलीम, साबिर, अहमद, अदबुल मुबारक, पुरुषोत्तम, सुल्तान, आरिफ, इरफान और जीवन के रूप में हुई है।